laion/Wikipedia-Exotic huggingface dataset:
הפנקס

הפנקס הוא אתר אינטרנט ישראלי העוסק בספרות ילדים ונוער, וכן בתרבות הילדים באופן כללי - בתיאטרון, בקולנוע, באיור ובכל סוג של אמנות המיועדת לילדים. האתר פועל בשפה העברית, ומגדיר עצמו כ"כתב עת מקוון". האתר הוקם במרץ 2010 על ידי תמר הוכשטטר ויותם שווימר, שהיו שניהם באותה העת סטודנטים בירושלים. החזון של העורכים הוא להפוך את הפנקס לבמה אלטרנטיבית ליוצרים ולחוקרים בתחום ספרות ותרבות הילדים. מטרת האתר כפי שהוגדרה על ידי יוצריו היא לענות על שני צרכים בתחום התרבות לילדים בארץ: ראשית, להעניק במה לדיון מעמיק ואיכותי בספרות, שירה, איור, קולנוע, תיאטרון ועוד אמנויות שונות לילדים. שנית, לעורר את השיח בתרבות לילדים על ידי יצירת מרחב ציבורי הנגיש לכל המתעניינים. תרבות לילדים היא בעלת ספקטרום נרחב. יוצרי האתר מאמינים כי שיח מקורי בספרות ותרבות לילדים, המציג שלל התייחסויות וסגנונות, הוא בעל ערך אמנותי ומחקרי. "הפנקס" מופיע בפורמט אינטרנטי על-מנת לאפשר למתעניינים בתחום התרבות לילדים לקחת חלק פעיל: על ידי שליחת תגובות, יצירת דיון, שליחת טקסטים ביקורתיים ויצירות מקוריות בתחום הספרות, השירה והאיור לילדים. האתר מגדיר את האלמנט הוויזואלי כבעל חשיבות ולכן הפנקס שומר על עיצוב הנובע מהלך הרוח של עולם הילדים, במטרה ליצור חיבור לעולם זה גם דרך הוויזואליות של האתר. כבר בגליונותיו הראשונים זכה האתר לתרומת תוכן של אישים ידועים בספרות הילדים בישראל כיהודה אטלס, שלומית כהן-אסיף יחיעם פדן ומרית בן ישראל, בעוד שאישים כנורית זרחי ועפרה עמית הסכימו להתראיין. עובדה זו תרמה רבות לביסוסו של האתר. האתר כולל ראיונות עם יוצרים, מאמרים וביקורות על יצירות ילדים, וכן אגף ל"יצירה מקורית" הכולל שירים, סיפורים, יצירות אנימציה וקטעי מוזיקה. החומר בכתב העת מוגש לקורא ברישיון Creative Commons המקל על השימוש בתוכן, מבלי שיש בו ויתור על זכות יוצרים. במרץ 2011 ערך "הפנקס" תחרות מאיירים בה השתתפה הוצאת הקיבוץ המאוחד. המאיירים התבקשו לאייר סצנה מתוך הספר "ויהי ערב חדש" של פניה ברגשטיין. הפנקס הוא יוזמה פרטית שלא עומד מאחוריה שום גוף כלכלי. בשלושת החודשים לאחר עליית האתר לאוויר, נרשמו באתר הפנקס כ-2,000 כניסות בחודש. בשנת 2021 זכתה נירה הראל בפרס מטעם כתב העת.פרס זה הוענק לה על תרומתה לתרבות הילדים בישראל. אתר "הפנקס" תמר רותם, עכבר העיר אונליין, הפנקס: כתב עת מקוון לתרבות וספרות ילדים, באתר הארץ, 13 ביוני 2010 תמר רותם, "הפנקס": כתב עת מקוון לספרות ותרבות ילדים, באתר הארץ, 13 ביוני 2010 על האתר ועל מייסדיו, באתר ha-pinkas.co.il דפנה לוי, לא הסכמתי שיתייחסו אל ספרות ילדים כנחותה, באתר www.israelhayom.co.il
טלספורוס

טלספורוס (ביוונית: Τελεσφόρος, בלטינית: Telesphorus; נפטר בשנת 137) היה האפיפיור השמיני במספר שכיהן החל משנת 125 או 126 ועד שנת 136 או 137 לספירה. כהונתו החלה תחת שלטון הדריאנוס והוא חזה ברדיפת הנוצרים על–ידו, רדיפה שבאה אל קיצה תחת שלטון אנטונינוס פיוס. ספר השנים של הוותיקן טוען כי היה יווני במוצאו ושלט מ-127 או 128 עד 137 או 138. המסורת של מיסת חצות בחג המולד (אנ') וחגיגת הפסחא ביום ראשון (כדי להבדיל מחג הפסח שיכול לחול בימים נוספים), שמירת שבעה שבועות של תענית לפני הפסחא ושירת הגלוריה (אנ') מיוחסים בדרך כלל לתקופת כהונתו, אך היסטוריונים רבים מפקפקים אם הייחוס הזה מדויק. לפי אירנאיוס היה טלספורוס מרטיר, והוא האפיפיור השני בלבד (אחרי פטרוס הקדוש) אשר מות הקדושים שלו זכה לאישוש היסטורי. המסדר הכרמליתי רואה בטלספורוס הקדוש הפטרון של המסדר, משום שנטען שחי על הר הכרמל כנזיר מתבודד. מדיה וקבצים בנושא טלספורוס בוויקישיתוף טלספורוס, באתר אנציקלופדיה בריטניקה (באנגלית) ערך זה הוא קצרמר בנושא אנשי דת נוצרים ובנושא קדושים נוצרים. אתם מוזמנים לתרום לוויקיפדיה ולהרחיב אותו.
ליל קוטב

ליל קוטב הוא תופעה המתרחשת בחוגים הארקטיים כאשר הלילה אורך מעל 24 שעות. התופעה ההפוכה – כאשר השמש לא שוקעת מתחת לקו האופק במשך פרקי זמן ארוכים – מכונה שמש חצות. משך הזמן שבו השמש ממוקמת מתחת לקו האופק עשוי לנוע בין 20 שעות בסביבת חוגי הקוטב ועד 179 יום בשנה בקטבים עצמם. אומנם לא כל משך הזמן הוא ליל קוטב מוחלט שכן אור חיצוני רב מתקבל כתוצאה מאפקט השבירה. כלומר, השמש אינה שוקעת בקטבים 186 ימים בשנה שבמהלכם היא נמצאת מעל האופק. ההסבר לחוסר השוויון המספרי הוא מניין הימים שבהם השמש נמצאת חלקית מעל קו האופק כימי אור ולא כלילה. התקופות שבמהלכן מתרחשת תופעה זו עשויות לעורר דיכאונות באנשים המתגוררים באזורים אלה. אנשים הסובלים מדיכאון עונתי רגישים לכך במיוחד. נראה שתופעה זו היא אחת הסיבות לריבוי מקרים של סינדרום סוליפסיזם. זוהר הקוטב קטבים שמש חצות מדיה וקבצים בנושא ליל קוטב בוויקישיתוף קטעי וידאו מומלצים מהעיר הנורווגית טרומסה המראים בהילוך מהיר את שעות היום במקום ליל קוטב וחושך קוטבי
יוסי עדן

יוסי עדן (נולד ב-9 במרץ 1976) הוא זמר ישראלי ששר בסגנון מזרחי וטורקי. עדן גדל בפרדס כץ במשפחה חד הורית וכיום מתגורר ברמת גן. עדן כותב שירים ושר מגיל צעיר ולאחר הצבא החל להקליט אלבומים. בתחילה הוא פנה לזמרים במטרה שישירו את שיריו, ואלה סירבו מכיוון שלא היה מוכר. לכן החליט להפיק את האלבומים בעצמו. חברת "רותם הפקות" היו אלה שהפיקו לו את האלבום "היא לא אוהבת" שיצא לאור בשנת 1997 שזכה להצלחה רבה מתוכו בלט הלהיט "רק אותך אני אהבתי". שנה לאחר מכן בשנת 1998 הוציא את אלבומו השני "סוגד לאהבה" שהיה למעשה אלבום שהורכב רובו ממחרוזות, באותו שנה יצא אלבומו השלישי "סולח" שזכה להצלחה מסחררת מתוך האלבום בלטו השירים שיר הנושא "סולח", "אבא לא מבקר", "המכתב" שיר בהמשך לשירו "רק אותך אני אהבתי". בשנת 1999 הוציא את אלבומו הרביעי "בהופעה חיה", באותה שנה יצא גם אלבומו החמישי "חסרה לי אהבה". מתוכו בלטו השירים "הקשב לי ילד", "נשימות של אהבה" ו"ממשיך את החיים". בשנת 2000 הוציא עדן שלושה אלבומים בשנה אחת: "חבקי אותי", "נכנע לאהבה" ו"חוזר למציאות". בשנת 2001 יצא אלבום התשיעי "בשבילך". כעבור שנה ב-2002 יצאו האלבומים "הגורל והמזל" ו"דמעה אחרונה". בשנת 2003 הוציא עדן את האלבומים "אל תשכחי" ו"סיפור שנגמר". ב-2004 יצא אלבום אוסף בשם "אהבה שלי", שכלל את כל הלהיטים במהלך השנים. בשנות ה-90 עדן נחשב לאחד הזמרים המצליחים בז'אנר "שירי הדיכאון". הוא הופיע במועדונים רבים בתפוסה מלאה, עם נושאי שירה בולטים הנוגעים בקשר בין גבר לאישה. מרבית שיריו עוסקים באהבה בכלל ובנושאי משפחה בפרט. עדן היה שדר ברדיו הפיראטי "גלי הים התיכון". והוציא במהלך הקריירה כ-15 אלבומים. בשנת 2009 סיפר בראיון כי פרש מעסקי המוזיקה וכיום הוא מנהל משרד השקעות. מאז הוא מוציא מדי פעם סינגלים, אך שירים אלו אינם יוצאים על גבי תקליטורים. עדן גרוש ואב לשניים. היא לא אוהבת (1997) סוגד לאהבה (1998) סולח (1998) הופעה חיה במועדון הדיון (1999) חסרה לי אהבה (1999) חבקי אותי (2000) נכנע לאהבה (2000) חוזר למציאות (2001) בשבילך (2001) הגורל והמזל (2002) דמעה אחרונה (2002) אל תשכחי (2003) סיפור שנגמר (2003) אהבה שלי - האוסף (2004) יוסי עדן, ברשת החברתית פייסבוק מילים לשירים של יוסי עדן, באתר שירונט אבי שושן, היה טוב, היה יוסי, באתר ynet, 3 בדצמבר 2009 אבי כאכון, ‏יוסי עדן בדרך לקאמבק, באתר ‏מאקו‏, 6 באוקטובר 2017 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
ארגון נשות השוטרים והסוהרים

ארגון נשות השוטרים והסוהרים הוא איגוד לזכויות שוטרים וסוהרים שהוקם בישראל בשנת 1982. מכיוון שעל שוטרים וסוהרים בישראל נאסר להתארגן באיגוד מקצועי מופעל הארגון על ידי חברי משפחות השוטרים והסוהרים, בעיקר נשותיהם. העמותה נקראת "הארגון הארצי לקידום מעמד השוטר והסוהר". בשנת 2020 כלל הארגון כ-10 אלף חברים. מנכ"ל העמותה היא אביגיל שררה ויושבת הראש היא חדווה קורצברט. אתר הארגון מציין כי הן מטרותיו קידום רווחת השוטרים והסוהרים בישראל, מתן עזרה במצוקה, ועידוד פעילות חברתית והתנדבותית. לפני הקמת הארגון ב-1982, פעל בישראל מ-6 ביוני 1976 ארגון בשם "ועד הפעולה של נשות השוטרים", שהוקם על ידי נורית שפירא. הארגון הפסיק לפעול עם הקמת איגוד השוטרים, ורק אחרי חקיקת חוקים נגד התארגנות שוטרים הפעילה שפירא שנית את "ארגון נשות השוטרים בישראל". בעבר יכלו שוטרים וסוהרים פעילים להיות חברים בארגון על ידי ניכוי דמי החברות ממשכורתם אולם בשנת 2011 פורסמו תקנות חדשות אשר אוסרות על נוהג זה. אתר האינטרנט הרשמי של ארגון נשות השוטרים והסוהרים הארגון הארצי לקידום מעמד השוטר והסוהר | גיידסטאר - אתר העמותות של ישראל, באתר www.guidestar.org.il סמובסקי ואסתרמן-מדינה: נסיון התאגדות השוטרים בישראל - 1979-1978: אנטומיה של כשלון התארגנות, באתר ייצור ידע, ‏2002-08-20 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
שמעון כשר

שמעון כשר (13 במאי 1914 – 2 ביולי 1968) היה חוקר, סופר ומשורר עברי דתי. נולד בפולין לרב מנחם מנדל כשר. בשנת 1924, בהיותו בן עשר, עלה עם משפחתו לארץ ישראל והמשפחה התגוררה בירושלים. למד בישיבות בעיר, בבית המדרש למורים של המזרחי ובאוניברסיטה העברית. היה ממובילי הטון בתנועת בני עקיבא בתחילת דרכה, מעורכי ביטאונה "זרעים" ומכותביו הבולטים. אביו שהיה חסיד גור, הקים את ישיבת שפת אמת בהוראת האדמו"ר מגור, ועמד בראשה בשנתיים הראשונות לקיומה, ולאחר מכן יזם את הוצאת סדרת הספרים "תורה שלמה", כאשר שמעון סייע בידו בהוצאת הכרכים הראשונים של הסדרה. שירת בצה"ל כקצין בצנזורה הצבאית ממלחמת העצמאות עד מותו. במקביל עסק במחקר על התורה וחיבר את הספר "פשוטו של מקרא", על פשט התורה שבכתב לאור התרגומים, דברי חז"ל, ראשונים ואחרונים. כמו כן פרסם בין השנים 1938 – 1964 ארבעה ספרי שירה. תקופה מסוימת היה מקורב ליצחק למדן. היה נשוי לצפורה, בתו של הרב יעקב רבינוביץ' תאומים, רבה של רוגולי, שהיה בנו של הרב צבי יהודה רבינוביץ' תאומים. נפטר בפתאומיות בשנת 1968, בהיותו בן 54. פרופסור אסא כשר פרופסור רימון כשר לפשוטו של מקרא בעלי תשובה: סיפורים על בעלי תשובה מדורות קודמים סלמות לרום: שירים (1938), הוצאת קריית ספר לבוקר רינה: שירים (1941) כרמלית: שירים (1949) הכל צפוי: שירים (1964) שמעון כשר, דף שער בספרייה הלאומית שמעון כשר, בלקסיקון הספרות העברית החדשה כתבי שמעון כשר בפרויקט בן-יהודה צבי קפלן, זיכרון להולכים: שמעון כשר (ליום השבעה), הצופה, 11 ביולי 1968, עמ' 3 מ"א, חוקר ומשורר: לדמותו של שמעון כשר ז"ל, הצופה, 30 באוגוסט 1968, עמ' 4 מנחם בן ישר, ספר "פשוטו של מקרא" להרב ש. כשר, המעין, ירושלים תשכ"ה, באתר היברובוקס שמעון כשר, וילאות, הירדן, 7 ביוני 1940, עמ' 2 ו-4 (חלק 1, חלק 2) שמעון כשר, חובות היצרים (שיר), מעריב, 13 במרץ 1964, עמ' 30
מזרח אפריקה הבריטית

מזרח אפריקה הבריטית או הפרוטקטורט המזרח אפריקאי הוא שטח במזרח אפריקה, בין האוקיינוס ההודי לאוגנדה והשבר הסורי אפריקאי שהיה נתון בין 1886 ל-1920 תחת שלטון בריטניה כמדינת חסות. בין השנים 1920 ל-1964 היה האזור "מושבת הכתר של קניה" ומאז 1964 שוכנת באזור קניה העצמאית המודרנית. כבר בשנות ה-40 של המאה ה-19 החלה התיישבות אירופית בשטח שבין מומבסה שעל חוף האוקיינוס ההודי להר קילימנג'רו, בחסות סולטאן זנזיבר. בשנת 1886 עודדה ממשלת בריטניה את איל הספנות הסקוטי ויליאם מקינון, שהיה בעל הסכמי סחר נרחבים עם סולטנות זנזיבר, לבסס תחום השפעה בריטי באזור. זאת במסגרת הסכמי ועידת ברלין ובמטרה להציב טריז בריטי כנגד השפעת האימפריה הגרמנית באפריקה. בשנת 1888 הקים מקינון את חברת מזרח אפריקה הבריטית לצורך ניהול האזור. שטח ההשפעה הבריטי השתרע ברצועת חוף משפך הנהר טנה לגבול מזרח אפריקה הגרמנית מדרום, כאשר בירתו היא העיר מומבסה. שטחי ההשפעה הבריטיים התרחבו לתוך פנים הארץ ועד שנות ה-90 של המאה ה-19 כללו חלק משטחי אוגנדה. שטח הספר הנידח בין קניה לאוגנדה הוצע לתנועה הציונית במסגרת "תוכנית אוגנדה" לצורך התיישבות יהודית. בשנת 1895 החליף משרד החוץ של האימפריה הבריטית את חברת מזרח אפריקה בניהול ענייני האזור, שהפך רשמית לפרוטקטורט (מדינת חסות). בשנת 1902 עבר ניהול האזור למשרד המושבות, הורחב לכיוון פנים היבשת וכלל שטחים באוגנדה. משרד המושבות עודד התיישבות אירופאים ומהגרים מהודו הבריטית בפנים הארץ והעביר את הבירה ממומבסה לניירובי. במהלך המערכה במזרח אפריקה במלחמת העולם הראשונה בין 1914 ל-1916 התחוללה מלחמת גבול בין כוחות בריטים לכוחות גרמניים באגם ויקטוריה ואגם טנגניקה במסגרת קרב אגם טנגניקה. לאחר המלחמה זכתה בריטניה במושבה טנגניקה, במסגרת חלוקת מושבותיה של גרמניה בחוזה ורסאי. ב-23 ביולי 1920, הוכרזה מזרח אפריקה הבריטית כמושבת-כתר. בריטניה ביצעה באזור תהליך מודרניזציה מואץ והעבירה אליו אלפי מתיישבים לבנים והודים שהשתלטו על חלק הארי של אדמותיה הפוריות. המקומיים נדחקו לשטח מצומצם ונחות, שנתחם על פי החלוקה האתנית והחברתית של האוכלוסייה. הדומיננטיות הלבנה עוגנה בחוקי המדינה ובהגנת הכוחות המזוינים. בחיפוש אחר עבודה, עברו רבבות ילידים קנייתים לערים הצפופות ומוכות האבטלה, ובראשן ניירובי. משנת 1945 החלו בני שבט הקיקויו להביע את מורת רוחם מהדיכוי בסדרה של שביתות ומעשי אלימות. שנה לאחר מכן קמה תנועת "האיחוד האפריקני של קניה" (KAU) בראשות ג'ומו קניאטה, שדרשה זכויות אזרחיות וביטול האפליה. ב-1952 פרץ מרד המאו מאו, שכלל פעולות טרור כנגד הלבנים ומשתפי פעולה שחורים. ב-1955 דוכא המרד, לאחר שעשרות אלפי מורדים נאסרו ומעל 13,500 אפריקנים נהרגו. זאת לעומת 32 לבנים בלבד. במקביל לדיכוי המרד, החלה בריטניה לגבש חוקה חדשה שכללה רפורמות כלכליות וחברתיות, תוך ניסיון לאתר מנהיגות מתונה, שתוביל את קניה לאחר מתן העצמאות. בשנת 1964 קיבלה קניה עצמאות. מושבת קניה מדיה וקבצים בנושא מזרח אפריקה הבריטית בוויקישיתוף British East Africa by Grant Sinclair Hyam, Ronald, "The Road to Decolonisation, 1918–1968", University of Cambridge, 2007. p. 188
האיגוד הבין-לאומי ללסביות, הומואים, ביסקסואלים, טרנס ואינטרסקס

האיגוד הבין-לאומי ללסביות, הומואים, ביסקסואלים, טרנסים ואינטרסקסואלים (באנגלית: International Lesbian, Gay, Bisexual, Trans and Intersex Association) הוא ארגון בין-לאומי המאגד יותר מ-1100 ארגוני להט"ב מרחבי העולם. הארגון פעיל בנושאי זכויות להט"ב וזכויות האדם ופועל מול ממשלות בעולם, ארגונים ומול האומות המאוחדות. כיום לאיגוד נציגויות בכ-110 מדינות. הארגון הוקם ב-8 באוגוסט 1978 תחת השם "International Gay Association" ("האגודה הבין-לאומית להומוסקסואליות") במהלך כנס למען שוויון להומוסקסואלים באנגליה שבה נכחו נציגים של 17 ארגונים מ-14 מדינות בעולם. בשנת 1986 שונה שם הארגון לשמו הנוכחי. האיגוד משמש כיועץ למועצת אירופה. בשנת 1993 קיבל הארגון מעמד של יועץ למועצה הכלכלית חברתית של האומות המאוחדות אולם בשנת 1994 נשלל מעמד זה לאחר שהתברר שבמועצת האיגוד חברים ארגונים המעודדים פדופיליה. לאחר הצבעה ברוב של 214 לעומת 30 הוחלט להוציא את הארגונים ההללו ממועצת הארגון בשנת 1994 והארגון פרסם הודעה בה הוא מגנה את תופעת הפדופיליה. בשנת 2020 פרסם הארגון דו"ח מקיף על המצב החוקי של טיפולי המרה במדינות שונות בעולם. מדיה וקבצים בנושא האיגוד הבין-לאומי ללסביות, הומואים, ביסקסואלים, טרנס ואינטרסקס בוויקישיתוף אתר האינטרנט הרשמי של האיגוד הבין-לאומי ללסביות, הומואים, ביסקסואלים, טרנס ואינטרסקס (באנגלית) אתר האינטרנט הרשמי של האיגוד הבין-לאומי ללסביות, הומואים, ביסקסואלים, טרנס ואינטרסקס (בצרפתית) אתר האינטרנט הרשמי של האיגוד הבין-לאומי ללסביות, הומואים, ביסקסואלים, טרנס ואינטרסקס (בספרדית) האיגוד הבין-לאומי ללסביות, הומואים, ביסקסואלים, טרנס ואינטרסקס, ברשת החברתית פייסבוק האיגוד הבין-לאומי ללסביות, הומואים, ביסקסואלים, טרנס ואינטרסקס, ברשת החברתית אקס (טוויטר) האיגוד הבין-לאומי ללסביות, הומואים, ביסקסואלים, טרנס ואינטרסקס, ברשת החברתית אינסטגרם האיגוד הבין-לאומי ללסביות, הומואים, ביסקסואלים, טרנס ואינטרסקס, ברשת החברתית LinkedIn האיגוד הבין-לאומי ללסביות, הומואים, ביסקסואלים, טרנס ואינטרסקס, סרטונים בערוץ היוטיוב האיגוד הבין-לאומי ללסביות, הומואים, ביסקסואלים, טרנס ואינטרסקס, באתר אנציקלופדיה בריטניקה (באנגלית) ILGA, The ILGA World Curbing deception - A world survey of legal restrictions of so-called ‘conversion therapies’ report, https://ilga.org/Conversion-therapy-global-research-ILGA-World-curbing-deception-february-2020, ‏פברואר 2020 ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
קניון עזה

קניון עזה הוא מרכז קניות בשכונת א-רימאל שברצועת עזה. הקניון נפתח לציבור ביולי 2010. הקניון הושק באירוע ששודר לתקשורת המקומית ובהשתתפות אבו אוסאמה אל כורד שר העבודה והרווחה של ממשלת החמאס ובהמשך גם השתתף בהשקה השר לעניינים חברתיים של ממשלת החמאס אחמד אל-כורד. לקניון שתי קומות והוא מקורה וממוזג. עלות הקמתו מסתכמת במיליון וחצי דולר. הקניון נפתח לאחר פינוי רצועת עזה בתוכנית ההתנתקות, ורבים מחומרי הבנייה שנעשה בהם שימוש לבנייתו הוברחו דרך מנהרות ממצרים. תמונות מהקניון משמשות לעיתים את ההסברה הישראלית כדי להציג שלא מתרחש בעזה משבר הומניטרי, עם זאת 90% מהסחורות שנמכרות בקניון יוצרו בישראל[דרוש מקור]. בהקמתו של הקניון הושקעו קרוב ל-1.5 מיליון דולרים, בקניון יש מספר חנויות בהם בין היתר בית מרחקת, חדרי תפילה עם הפרדה מגדרית, סופרמרקט, חנויות בוטיק, חנות נעליים, אזור משחקים לילדים וחנות צעצועים. מלבד קניון עזה יש בעזה עוד מספר מרכזי מסחר גדולים בהם בין היתר, Gaza City Mall, קניון קפיטל וכן שוק הזהב. ביקור ראשון בקניון הראשון בעזה, באתר ‏מאקו‏, 20 ביולי 2010 אתר הקניון (בערבית) תמונות מהקניון סרטון על הקניון, סרטון באתר יוטיוב בקניון הראשון בעזה נמכרת סחורה מהמנהרות, באתר וואלה, 20 ביולי 2010 מזל טוב: קניון ראשון נפתח בעזה, באתר ‏מאקו‏, 19 ביולי 2010 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
Beautiful Monster

Beautiful Monster הוא שיר של אמן ה-R&B וכותב השירים האמריקני ני-יו. הוא הופץ ב-iTunes ביוני 2010, בתור הסינגל הראשון מתוך אלבום האולפן הרביעי של ני-יו, Libra Scale. סגנון השיר הוא דאנס-פופ עם השפעות של סגנונות מוזיקליים שונים נוספים. השיר זכה לביקורות ראשוניות חיוביות, כשמספר מבקרי מוזיקה השוו את הקול של ני-יו לסגנון הקול של מייקל ג'קסון. Beautiful Monster הושק ב-25 במאי 2010, והקליפ הושק ב-14 ביולי 2010, יחד עם הקליפ לסינגל השני של ני-יו מהאלבום, Champagne Life. השיר הפך ללהיט אירופי במדינות רבות, והפך לסינגל השלישי של ני-יו שמגיע למקום הראשון במצעד הסינגלים הבריטי (קדמו לו So Sick ו-Closer). הוא הגיע למעמד פלטינה באיטליה, כשמכר מעל 30,000 עותקים. מידע על היצירה "Beautiful Monster" באתר מיוזיק בריינז מידע על היצירה "Beautiful Monster" באתר Discogs סרטון השיר "Beautiful Monster" באתר יוטיוב [1] ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ברהמא קומאריס

הברהמה קומאריס (בסנסקריט: ब्रह्माकुमारी ("בנות ברהמה")) היא תנועה רוחנית שמקורה בהיידראבאד, סינד, במהלך שנות ה-30. הארגון, שהוקם על ידי Lekhraj Kripalani, מלמד את החשיבות של מעבר לתוויות הקשורות לגוף האדם, כולל גזע, לאום, דת ומגדר, באמצעות מדיטציה המדגישה את מושג הזהות כנשמות ולא גופים. מטרתו להקים תרבות גלובלית המתמקדת במה שהם מכנים "תודעת נשמה". חברי הארגון מאמינים שכל הנשמות טובות מטבען ושאלוהים הוא מקור כל הטוב. תחילתה של התנועה בשנות השלושים כאשר סוחר תכשיטים עשיר מהעיר היידראבאד בשם דאדא לקראג’ (1876-1969) חווה סדרה של התגלויות רוחניות שבסופן חווה התגלות של האל שיווה. הוא החל לקבץ סביבו מאמינים ובשנת 1936 הקים ארגון בשם "אום מנדלי". בשנת 1937 ייסד מועצה של שמונה נשים לניהול הארגון. במאי 1950, אום מנדלי עבר להר אבו בראג'סטאן, הודו, ושינה את שמה לאוניברסיטה הרוחנית העולמית של ברהמה קומריס (BK). בשנת 1952 הוצעה לציבור צורת הוראה מובנית יותר באמצעות קורס בן שבעה שיעורים. ברהמה קומריס החלה בתוכנית התרחבות בינלאומית מאמצע שנות ה-50. מאז שנות ה-70, הוא התפשט ללונדון ולאחר מכן ברחבי המערב. הביטויים הבולטים ביותר של הארגון הם המוזיאונים הרוחניים שלו, הממוקמים ברוב הערים ההודיות הגדולות. בשנת 1980, ברהמה קומאריס נרשם כארגון לא ממשלתי במחלקת התקשורת העולמית של האומות המאוחדות. בשנת 1983 השיג הברהמה קומאריס מעמד מייעץ עם המועצה הכלכלית והחברתית באו"ם. בשנת 2019 היו לארגון יותר משמונה אלף מרכזים במאה עשר מדינות ויותר ממיליון חברים. נשים ממשיכות לכהן בתפקידי מנהיגות עיקריים בתוך הארגון. יש הרואים בתנועה כרפורמה בתוך דת ההינדואיזם עם זאת, מאז הקמתה, הברהמה קומאריס הם תנועה נפרדת, המציעה הבנה וחוויה רוחנית המשפרת את כל הדתות והנתיבים. מדיה וקבצים בנושא ברהמא קומאריס בוויקישיתוף אתר האינטרנט הרשמי של ברהמא קומאריס (באנגלית, בספרדית, ברוסית, בצרפתית ובהינדי) אתר הארגון בעברית נירה סורל, ברהמה קומאריס: האוניברסיטה הרוחנית של העולם, באתר nrg‏, 24 ביוני 2008 ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
ים ביסמרק

ים ביסמרק הוא ים שולי, השוכן בדרום מערב האוקיינוס השקט, צפונית לפפואה גינאה החדשה ודרומית לארכיפלג ביסמרק ולאיי האדמירליות. הים נקרא על שם הקנצלר הגרמני אוטו פון ביסמרק. ארכיפלג ביסמרק משתרע מסביב לים מכיוון צפון ומזרח ובכך מפריד את הים מהאוקיינוס השקט, ובדרום מתחבר הים לים שלמה. קרקעית ים ביסמרק עשירה במינרלים כגון סולפיד, נחושת, אבץ, כסף וזהב. במסגרת החוק הבינלאומי מחזיקה פפואה גינאה החדשה בזכויות הכרייה באזור זה. במלחמת העולם השנייה נערך בים ביסמרק קרב ים ביסמרק בין כוחות הצי הקיסרי היפני וכוחות בעלות הברית. מדיה וקבצים בנושא ים ביסמרק בוויקישיתוף ים ביסמרק, באתר אנציקלופדיה בריטניקה (באנגלית) ערך זה הוא קצרמר בנושא גופי מים ובנושא גאוגרפיה של אוקיאניה. אתם מוזמנים לתרום לוויקיפדיה ולהרחיב אותו.
אנכי שנה-אמון

אַנְכֵי שֶׂנָה-אָמוֹן (בהגייה אחרת: עַנְחֵס אֶן-אָמוֹן) (1348-1322 לפנה"ס) מלכת מצרים בשושלת פרעוני השושלת ה-18. השלישית משש הבנות הידועות של אחנתון. הייתה נסיכה מצרית שבשלב כלשהו נישאה לתות ענח' אמון, כפי שאנו יודעים מממצאים בקברו: דיוקן שלה נמצא מצויר על כיסא הזהב שלו, וכן נמצאה תמונה מטקס נישואיהם. משמעות שמה במצרית: חייה הם של אמון. ייתכן שקיימה יחסי גילוי עריות עם סבה, פרעה עי, ממשיכו של תות אנך אמון, וכן עם אביה. בנעוריה נקראה אנכי שן-פתן. בקבר KV63 שבקרבת קבר אחנתון - ובעל סגנון דומה לקברו, נמצאו שני ארונות מתים, אחד מהם של אשה, חלקי בגדים ותכשיטים, וכן כתובת עם השם 'פתן'. מכאן יש המסיקים שזוהי קברה של אנכי שן-פתן, אולם הקבר נשדד, לא נמצאו מומיות ואין ממצא גנטי שיוכיח זאת. בקבר תות נמצאו שני עוברים מהפלות. בבדיקות גנטיות הוכח שאלו בניו. בקבר KV21 שבעמק המלכים נמצאו שתי מומיות של מלכות מצריות. אחת המומיות היא אמה של אחד העוברים בקבר תות. אך מהממצא הגנטי בקבר זה, שנחקר החל מ-2010, נמצא שאביה של האשה אם העובר, אינו המומיה שנמצא ב-KV56 ושזוהה עד אז עם עכן-אתון. המסקנה היא אחת משלוש: או שזיהוי המומיה כפרעה עכן-אתון (אחנתון) אינו נכון - ובמקרה זה המומיה היא של אחיו; או שאביה של אנכי אכן לא היה עכן-אתון, בניגוד לרישומים הידועים לנו ממקורות שונים; או שאשה זו - אשת תות והאם של בנם המשותף, היא מלכה לא ידועה, נוספת על אנכי שנה-אמון. יש הקושרים את ה'שונמית' ו'שולמית' שבשיר השירים עם מלכה זו. [דרוש מקור] דמותה של אנכי הונצחה בסרט המומיה משנת 1932, שנוצר לאחר הפרסום וההד הציבורי הרב בעקבות גילוי קברו של תות ענח' אמון. שם אוית שמה כאָנך-אֵס-אֵן-אמוֹן. דמותה של אנכי הונצחה בסרט המומיה משנת 1999 כאהובתו של אמחותפ, בבימויו ועל פי תסריטו, הבדוי, של סטיבן סומרס, שם היא גולמה על ידי פטרישה ולאסקז. הסרט מהווה מהדורה מחודשת לסרט הקודם בעל אותו השם, ודומה לו במידה רבה אך בעל שוני בעלילה ובדמויות. חלק מהסרט מציג התרחשויות שקרו במצרים בשנת 1290 לפנה"ס בעוד שאנכי חיה בשנים 1348 - 1322 לפנה"ס, דמויות נוספות בסרט לקוחות מתקופות שונות בהיסטוריה המצרית ללא התאמה ביניהן ונראה כי הדמויות אינן קשורות אלא באופן רופף להיסטוריה המצרית, לעיתים בשמן בלבד או בתפקידם. דמותה המשיכה להופיע גם בסרט ההמשך המומיה חוזרת. במהדורה זו אוית שמה כאָנָך-סוּן-אָמוּן או אָנָך-סוּ-נָמוּן. מדיה וקבצים בנושא אנכי שנה-אמון בוויקישיתוף אנכי שנה-אמון, באתר אנציקלופדיה בריטניקה (באנגלית) אנכי שנה-אמון, באתר אנציקלופדיית ההיסטוריה העולמית (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
Talk (שיר של קולדפליי)

Talk הוא שיר של להקת הרוק האלטרנטיבי הבריטית קולדפליי. השיר נכתב על ידי כל חברי הלהקה ושוחרר כסינגל השלישי מאלבום האולפן השלישי של קולדפליי, X&Y. השיר בנוי על מוטיב מהשיר Computer Love של קרפטוורק משנת 1981. בארצות הברית השיר הגיע בשיאו למקום ה-86, אך זכה להצלחה נרחבת במדינות שונות בעולם, ביניהן גם בישראל. גרסה שנייה ולא רשמית של הלהקה למילים וללחן נמצאת ביו-טיוב. השיר זכה לביקורות חיוביות, על המילים והלחן. לשיר נוצרו מספר רמיקסים, ביניהם של Junkie XL, שהגיע למקום ה-1 במצעד הבילבורד בקטגוריית "שירי מועדוני הריקודים הלוהטים". השיר ורמיקס ה-Thin White Duke היו מועמדים לפרס גראמי וזכו בקטגוריית "הרמיקס הטוב ביותר" בטקס פרסי גראמי ה-49. הקליפ לשיר בוים על ידי הבמאי והצלם אנטון קורביין. הצילומים נערכו בנובמבר 2005, באולפני אילינג שבלונדון, אנגליה, מעט לפני שהלהקה החלה את סיבוב ההופעות שלהם, Twisted Logic Tour. בקליפ השחור-לבן בסגנון של סרט מדע בדיוני מוקדם, שבו מופיעים חברי הלהקה המתפעלים צלחת מעופפת בעת שהם עונדים משקפי תלת מימד. בקליפ מופיעים חברי הלהקה כאסטרונאוטים שנוחתים על כוכב זר, שם הם מפעילים רובוט רדום, שעוזר להם לעוף מהכוכב, אך לבסוף אוכל אותם. מידע על הסינגל "Talk" באתר מיוזיק בריינז מידע על היצירה "Talk" באתר Discogs סרטון השיר "Talk" באתר יוטיוב הקליפ לשיר באתר יוטיוב RedTejas (2009-03-24), Coldplay - Talk (First Version), נבדק ב-2017-06-09
ארכיפלג ביסמרק

ארכיפלג ביסמרק הוא קבוצת איים השוכנת צפונית לגינאה החדשה ובמערב האוקיינוס השקט, התוחמת את חלקו הצפוני והמזרחי של ים ביסמרק. ארכיפלג ביסמרק מכיל בעיקר איים גבוהים ושטחם הכולל הוא 49,700 קילומטר רבוע. ארכיפלג ביסמרק שייך לפפואה גינאה החדשה. תושבי הארכיפלג הראשונים הגיעו לאיים לפני כ-33,000 שנים מגינאה החדשה על גבי סירות לאורך ים ביסמרק או לאורך מעבר יבשתי זמני שנוצר עקב התרוממות קרום כדור הארץ. האירופאי הראשון שהגיע לאיים היה החוקר ההולנדי וילם שוטן בשנת 1616. האיים נותרו בלתי מיושבים על ידי מערביים עד סיפוחם למדינת החסות הגרמנית גינאה החדשה הגרמנית ב-1884. הארכיפלג נקרא על שמו של קנצלר גרמניה אוטו פון ביסמרק. ב-13 במרץ 1888 התפרץ הר געש באי ריטר וגרם למגה-צונאמי. לאחר ההתפרצות שקע ההר כמעט בשלמותו לתוך האוקיינוס והותיר אחריו קלדרה. במלחמת העולם הראשונה כבש כוח המשלוח הצבאי והימי האוסטרלי את האיים ולאחר מכן קיבלה אוסטרליה את מנדט חבר הלאומים על הארכיפלג. הארכיפלג נותר תחת מינהל אוסטרלי – מלבד כיבוש יפני במלחמת העולם השנייה - עד הפיכת פפואה גינאה החדשה למדינת עצמאית ב-1975. מדיה וקבצים בנושא ארכיפלג ביסמרק בוויקישיתוף ארכיפלג ביסמרק, באתר אנציקלופדיה בריטניקה (באנגלית) Steven N. Ward, Simon Day, Ritter Island Volcano—lateral collapse and the tsunami of 1888, Geophysical Journal International 154, 2003-09-01, עמ' 891–902 doi: 10.1046/j.1365-246X.2003.02016.x ערך זה הוא קצרמר בנושא איים ובנושא גאוגרפיה של אוקיאניה. אתם מוזמנים לתרום לוויקיפדיה ולהרחיב אותו.